CELEX: 32000D0731
Language: lv
Date: 2000-11-10 00:00:00
Title: Komisijas Lēmums (2000. gada 10. novembris), kurā izstrādāts pārskatītās ekomarķējuma sistēmas Apspriežu foruma reglaments (izziņots ar dokumenta numuru C(2000) 3281)Dokuments attiecas uz EEZ.

Svarīgs juridisks paziņojums

|

32000D0731

Oficiālais Vēstnesis L 293 , 22/11/2000 Lpp. 0031 - 0032

		Komisijas Lēmums(2000. gada 10. novembris),kurā izstrādāts pārskatītās ekomarķējuma sistēmas Apspriežu foruma reglaments(izziņots ar dokumenta numuru C(2000) 3281)(Dokuments attiecas uz EEZ)(2000/731/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 175. panta 1. punktu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1], un jo īpaši tās 15. pantu,tā kā:(1) Regulas (EK) Nr. 1980/2000 13. pantā paredzēts, ka Komisija izveido Eiropas Savienības Ekomarķējuma komiteju, šeit turpmāk "ESEK", ko veido minētās regulas 14. pantā norādītās kompetentās iestādes un 15. pantā minētais Apspriežu forums.(2) Regulas (EK) Nr. 1980/2000 15. pantā paredzēts, ka Komisija nodrošina, lai ESEK, veicot savas funkcijas, darbā ar visām ražojumu grupām radītu iespējas vienlīdz iesaistīties visām ieinteresētām personām, kas saistītas ar attiecīgo ražojumu grupu, piemēram, ražotājiem un pakalpojumu sniedzējiem, tostarp maziem un vidējiem uzņēmumiem, amatniekiem un to arodorganizācijām, arodbiedrībām, tirgotājiem, mazumtirgotājiem, importētājiem, vides aizsardzības grupām un patērētāju organizācijām.(3) Regulas (EK) Nr. 1980/2000 15. pantā paredzēts, ka minētās personas sanāk Apspriežu forumā.(4) Regulas (EK) Nr. 1980/2000 15. pantā paredzēts, ka Apspriežu foruma reglamentu izstrādā Komisija saskaņā ar 17. pantā noteikto procedūru.(5) Regulas (EK) Nr. 1980/2000 5. apsvērumā paredzēts, ka, lai plaša sabiedrība pieņemtu Kopienas ekomarķējuma piešķiršanas sistēmu, ir svarīgi, lai vides nevalstiskajām organizācijām un patērētāju organizācijām būtu svarīga loma Kopienas ekomarķējuma kritēriju izstrādāšanā un noteikšanā.(6) Regulas (EK) Nr. 1980/2000 IV pielikuma 1. iedaļā paredzēts, ka ekomarķējuma kritēriju izstrādāšanai ESEK struktūrā katrai ražojumu grupai veido īpašu ad hoc darba grupu, kurā iesaista ieinteresētās personas, kas minētas 15. pantā, un kompetentās iestādes, kuras minētas 14. pantā.(7) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsAr šo ir pieņemts Apspriežu foruma reglaments, kas izklāstīts pielikumā.2. pantsAr šo atceļ Komisijas 1992. gada 18. novembra Lēmumu, ar ko izveido Kopienas ekomarķējuma piešķiršanas sistēmas Apspriežu forumu [2].3. pantsŠis lēmums ir adresēts dalībvalstīm.Briselē, 2000. gada 10. novembrīKomisijas vārdā —Komisijas locekleMargot Wallström[1] OV L 237, 21.9.2000., 1. lpp.[2] C(92) 2314 galīgā versija, 18.11.1992.--------------------------------------------------PIELIKUMSApspriežu foruma reglaments1. Izstrādāts Regulas (EK) Nr. 1980/2000 15. pantā minētā Apspriežu foruma ("Forums") reglaments. Forums darbojas saskaņā ar minēto regulu.2. Apspriežu forums un tā locekļi ir Eiropas Savienības Ekomarķējuma komitejas (ESEK) locekļi, un tie piedalās visās ESEK darbībās, jo īpaši:- uzaicinot Komisiju uzsākt procedūru, ar ko ražojumu grupām nosaka ekoloģiskos kritērijus, kā arī ar tiem saistītās novērtēšanas un atbilstības verifikācijas prasības,- nosakot un pārskatot ražojumu grupu ekomarķējuma kritērijus, kā arī ar tiem saistītās novērtēšanas un atbilstības verifikācijas prasības,- apspriežoties ar Komisiju par Kopienas ekomarķējuma darba plānu,- veicinot un izmantojot Kopienas ekomarķējumu.3. Foruma locekles un tātad ESEK locekles citu starpā ir šādas organizācijas, kas pārstāv attiecīgās ieinteresētās personas, kuras norādītas minētās regulas 15. pantā:- Coface (patērētāji, pārstāv arī BEUC, Eurocoop un AEC),- EVB — Eiropas Vides birojs (vide),- EAK — Eiropas Arodbiedrību konfederācija (arodbiedrības),- UNICE (rūpniecība),- UEAPME (mazie un vidējie uzņēmumi, amatniecība),- Eurocommerce (tirdzniecība).Lai nodrošinātu visu ieinteresēto personu līdzsvarotu dalību, minēto piederību ESEK ar Komisijas apstiprinājumu var attiecīgi pielāgot pēc Komisijas pieprasījuma vai pēc savas ierosmes.4. Katrs Foruma loceklis ieceļ kontaktpersonu.5. Forums sanāk ESEK sanāksmēs.6. Papildus pilnvarotajiem pārstāvjiem, kam būtu jāpiedalās ESEK sanāksmēs, katram Foruma loceklim būtu jāieceļ vismaz viens tehniskais pārstāvis attiecībā uz ražojumu grupu, lai tas piedalītos ad hoc darba grupās, ko izveido ESEK saistībā ar konkrētām ražojumu grupām, kā arī ESEK sapulcēs, kurās attiecīgā ražojumu grupa ir pilnībā jāapspriež. Šiem tehniskajiem pārstāvjiem, cik iespējams, vajadzētu būt ekspertiem un ar zināšanām par attiecīgo ražojumu grupu.7. Foruma locekļi un to pilnvarotie un tehniskie pārstāvji darbojas saskaņā ar minētās regulas 1. pantā noteiktajiem mērķiem un principiem, kā arī saskaņā ar minētās regulas IV pielikumā noteiktajiem procedūras principiem.--------------------------------------------------